Kamu bisa jelasin ke aku soal Asmirandah dalam bahasa jawa?

Asmirandah Zantman () ya iku salah salah sawijiné juru main sinteron Indonésia kang duwé katurunan Walanda saka bapaké. Asmirandah ngugemi agaman Islam. Bapaké Asmirandah jenéngé M. Farmidji Zantman lan ibuné jenéngé Sani Suliwati, kang asalé saka Garut. Asmirandah miwiti karir ing donyaning hiburan saka sinétron kang judhulé Kawin Gantung. Saliyané iku Asmirandah wiwit misuwur jenengé sawisé dadi bintang ing sinétron-sinétron kaya ta Inikah Rasanya? lan Cinta SMU 2. Sawisé iku artis kang lumrahé diundang Andah iki diajak main ing sinétron-sinétron liyané. Saliyané main sinétron, Asmirandah uga dadi bintang prodhuk iklan kaya ta Gery Cokluut, Gery Saluut, Rexona,lan Suzuki Spin.

Asmirandah kalebu artis kang asalé saka Jakarta, Indonésia. Nanging Asmirandah gedhé ing kutha Bandung. Saliyané iku dhèwèké paling seneng dolan menyang Bali. Asmirandah isih katurunan Walanda lan Garut.

Hubungan asmara Asmirandah lan Dude Harlino sangsaya raket. Asmirandah ngakoni yèn Dude dadi wong lanang kang diimpékaké. Sanajan umuré kacek sangang taun nanging Asmirandah rumangsa seneng pacaran karo Dude. Dude uga nerangaké sanajan Andah umuré béda adoh karo dhèwèké, Asmiradah kalebu wong wadon kang diwasa.